钦定古今图书集成/明伦汇编/氏族典/第370卷 > 《廖用贤尚友录》 > 阎守恭
## 钦定古今图书集成/明伦汇编/氏族典/第370卷 > 《廖用贤尚友录》 > 阎守恭

按《宋史阎守恭传》：“守恭，并州榆次人。父荣，倜傥有志
略，刘继元欲召至帐下，辞以母老不就。守恭生而体
貌奇伟，刘氏平，徙太原民于大名府，因家焉。隶拱圣
军，擢殿前押班。咸平中，从幸河北，以功为捧日副指
挥使，累迁乾州刺史。明道中，落军职，以德州刺史为
永兴军兵马钤辖，徙并代路。守恭性沉勇，御军严，虽”
家居如对宾客，所得奉禄，悉散予人。在并州，因春社
会宾客与诀，后十日卒。